બુધવારે ચોમાસુ સત્રના પહેલા જ દિવસે જ્યારે સરકારે ટીડીપીના અવિશ્વાસ પ્રસ્તાવને સ્વીકાર કરી શુક્રવારે જ તેના પર ચર્ચા કરવાની જાહેરાત કરી તો વિપક્ષ પણ આશ્ચર્યમાં મૂકાઈ ગયો. ગત સત્રમાં આ ચર્ચાથી સતત ભાગતી જોવા મળેલી સરકાર પાસે આ અપેક્ષા રાખવામાં આવતી ન હતી, પરંતુ તે પછીના ઘટનાક્રમથી હવે એવું લાગી રહ્યું છે કે, સરકાર પૂરી યોજના સાથે પહેલેથી તૈયાર હતી. એવામાં ટીડીપીનો પ્રસ્તાવ સ્વીકાર કરવો હવે સરકારની રણનીતિ જ લાગી રહી છે. જ્યારથી પ્રસ્તાવ સ્વીકાર થયો છે, ત્યારથી સરકાર દાવો કરી રહી હતી કે તેમાં જેટલા વોટ લેશે, તેનાથી વિપક્ષ આશ્ચર્યમાં મૂકાઈ જશે. હવે, સરકારનો પૂરો પ્રયાસ આ દાવાને અમલમાં લાવવાનો છે.